
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2025)0680 – C10‑0103/2025),
–	võttes arvesse Euroopa Parlamendi ja nõukogu 28. aprilli 2021. aasta määrust (EL) 2021/691, millega luuakse Globaliseerumisega Kohanemise Euroopa Fond (EGF) koondatud töötajate toetuseks ja tunnistatakse kehtetuks määrus (EL) nr 1309/2013[footnoteRef:1] (edaspidi „EGFi määrus“), [1:  	ELT L 153, 3.5.2021, lk 48, ELI: http://data.europa.eu/eli/reg/2021/691/oj.] 

–	võttes arvesse nõukogu 17. detsembri 2020. aasta määrust (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027[footnoteRef:2], mida on muudetud määrusega (EL, Euratom) 2024/765[footnoteRef:3], eriti selle artiklit 8, [2:  	ELT L 433 I, 22.12.2020, lk 11, ELI: http://data.europa.eu/eli/reg/2020/2093/oj.]  [3:  	ELT L, 2024/765, 29.2.2024, ELI: https://eur-lex.europa.eu/eli/reg/2024/765/oj.] 

–	võttes arvesse 16. detsembri 2020. aasta institutsioonidevahelist kokkulepet Euroopa Parlamendi, Euroopa Liidu Nõukogu ja Euroopa Komisjoni vahel, mis käsitleb eelarvedistsipliini, eelarvealast koostööd ning usaldusväärset finantsjuhtimist, samuti uusi omavahendeid, sealhulgas uute omavahendite kasutuselevõtmise suunas liikumise tegevuskava[footnoteRef:4], eriti selle punkti 9, [4:  	ELT L 433 I, 22.12.2020, lk 28, ELI: http://data.europa.eu/eli/agree_interinstit/2020/1222/oj.] 

–	võttes arvesse eelarvekomisjoni raportit (A10-0115/2025), 
A.	arvestades, et liit on loonud õigusnormid ja eelarvevahendid, et anda lisaabi töötajatele, kes kannatavad globaliseerumise ning tehnoloogiliste ja keskkonnaalaste muutuste tagajärjel, näiteks maailmakaubanduses toimunud muutuste, kaubandusvaidluste, liidu kaubandussuhetes või siseturu koosseisus toimunud suurte muutuste tõttu ning finants- või majanduskriiside, samuti vähese süsinikuheitega majandusele ülemineku, digitaliseerimise või automatiseerimise tagajärjel;
B.	arvestades, et koondatud töötajatele antav liidu abi peaks olema suunatud peamiselt aktiivseteks tööturupoliitika meetmeteks ja individuaalseteks teenusteks, mille eesmärk on aidata toetusesaajatel naasta kiiresti inimväärsele ja püsivale tööle, valmistades neid samal ajal ette keskkonnahoidlikuma ja digitaalsema Euroopa majanduse jaoks, võttes koondatud töötajate toetuseks Globaliseerumisega Kohanemise Euroopa Fondi (EGF) kasutuselevõtmise üle otsustamisel igakülgselt arvesse 16. detsembri 2020. aasta institutsioonidevahelist kokkulepet;
C.	arvestades, et liit laiendas kõigepealt EGFi kohaldamisala, et anda rahalist toetust kõigi suurte restruktureerimiste korral, mis hõlmab seega ka COVID‑19 kriisi majanduslikke tagajärgi;
D.	arvestades, et uue EGFi määruse vastuvõtmisega 2021. aastal laiendati EGFi kohaldamisala veelgi suurematele restruktureerimistele, mis on tingitud vähese süsinikuheitega majandusele üleminekust või digitaliseerimisest või automatiseerimisest, ning samal ajal langetati kasutuselevõtmiseks nõutavat künnist 500 koondatud töötajalt 200‑le;
E.	arvestades, et mitmeaastase finantsraamistiku muutmisega vähendati EGFi iga‑aastast maksimumsummat 186 miljonilt eurolt 30 miljonile eurole (2018. aasta hindades), nagu on sätestatud nõukogu määruse (EL, Euratom) 2020/2093 (mida on muudetud määrusega (EL, Euratom) 2024/765) artiklis 8; arvestades, et kõik institutsioonid peavad tagama, et hoolimata nendest kärbetest saavad koondatud töötajad EGFi toetuse kaudu loota liidu solidaarsusele;
F.	arvestades, et EGFi määruse artikli 11 lõikes 1 on sätestatud, et komisjoni algatusel võib kuni 0,5 % kõnealusest maksimumsummast kasutada tehnilise abi jaoks;
G.	arvestades, et tehniline abi võib hõlmata EGFi rakendamisega seotud tehnilisi ja halduskulusid, nagu ettevalmistus-, järelevalve-, kontrolli-, auditeerimis- ja hindamistegevused ning andmete kogumine, sealhulgas seoses ettevõtte infotehnoloogiasüsteemide, kommunikatsioonimeetmete ja EGFi kui fondi või konkreetsete projektide ja muude tehnilise abi meetmete nähtavuse suurendamisega;
H.	arvestades, et kavandatav 170 000 euro suurune summa vastab ligikaudu 0,49 %‑le EGFi 2025. aasta maksimumeelarvest;
1.	nõustub 170 000 euro kasutuselevõtmise ja meetmetega, mille komisjon on välja pakkunud, et rahastada neid tehnilise abina kooskõlas EGFi määruse artikli 11 lõigetega 1 ja 4 ning artikli 12 lõigetega 2, 3 ja 4;
2.	peab kiiduväärseks EGFi taotluste esitamise ja haldamise standardkorra jaoks pidevalt tehtavat tööd, kasutades elektroonilise andmevahetussüsteemi võimalusi (ühine fondihaldussüsteem – SFC), tänu millele on võimalik taotluste töötlemist lihtsustada ja kiirendada ning aruandlust parandada;
3.	võtab teadmiseks, et komisjon kasutab haldustoe eelarvet EGFi kontaktisikute eksperdirühma koosolekute (kaks liiget igast liikmesriigist) ja ühe seminari korraldamiseks, kus osalevad EGFi rakendusasutused ja sotsiaalpartnerid, et edendada kontaktide loomist liikmesriikide vahel; palub, et komisjon kutsuks Euroopa Parlamendi vastavalt Euroopa Parlamendi ja Euroopa Komisjoni suhete raamkokkuleppe asjaomastele sätetele ka edaspidi kõigile sellistele koosolekutele ja seminaridele;
4.	kutsub komisjoni üles kohandama COVID‑19 pandeemia ajal välja töötatud parimaid tavasid, eelkõige meetmeid, mis võivad aidata kiirendada kaasavat rohe- ja digipööret ning toetada liidu põhiprioriteete, näiteks soolist võrdõiguslikkust;
5.	rõhutab, et üldist teadlikkust EGFist tuleb suurendada ja parandada EGFi nähtavust; juhib tähelepanu sellele, et see eesmärk on saavutatav EGFi tutvustamisega komisjoni eri väljaannetes ja audiovisuaaltegevuses, nagu on sätestatud EGFi määruse artikli 11 lõikes 1; väljendab sellega seoses heameelt, et EGFi jaoks on loodud spetsiaalne veebisait, ning kutsub komisjoni üles seda korrapäraselt ajakohastama ja laiendama, et suurendada EGFi esindatava Euroopa solidaarsuse nähtavust üldsuse ees ja liidu tegevuse läbipaistvust;
6.	tuletab taotluse esitanud liikmesriikidele meelde, et neil on oluline ülesanne anda sihtrühma kuuluvatele toetusesaajatele, kohalikele ja piirkondlikele ametiasutustele, sotsiaalpartneritele, meediale ja üldsusele ulatuslikku teavet EGFi rahastatavate meetmete kohta, nagu on sätestatud EGFi määruse artiklis 12; kutsub komisjoni üles alati kontrollima, kas liikmesriigid järgivad EGFi määrust, eelkõige selle artikli 12 lõiget 1;
7.	kiidab käesolevale resolutsioonile lisatud otsuse heaks;
8.	teeb presidendile ülesandeks kirjutada koos nõukogu eesistujaga otsusele alla ja korraldada selle avaldamine Euroopa Liidu Teatajas;
9.	teeb presidendile ülesandeks edastada käesolev resolutsioon koos selle lisaga nõukogule ja komisjonile.

